અવરોધો અને અડચણો જ માણસનું ઘડતર કરે છે. સંઘર્ષમાં તવાઈને માણસનું ચારિhય અને શક્તિઓ વધુ નિખરી ઊઠે છે. ડહાપણની આ વાતો કદાચ બહુ સાંભળી છે. પણ આજે મોકો છે આ બાબતનું અદભુત પ્રેરણાત્મક ઉદાહરણ પૂરું પાડતાં એક સન્નારીને મળવાનો. અમેરિકાના વિખ્યાત ફાઇનૅન્શિયલ મૅગેઝિન ‘ફૉચ્યુર્ન’ દ્વારા બહાર પડેલી વિશ્વની મોસ્ટ પાવરફુલ બિઝનેસવિમેનની યાદીમાં સતત બીજાં વર્ષે પહેલું સ્થાન જારી રાખનારાં બ્રાઝિલિયન સન્નારી મારિયા ડાસ ગ્રૅકૅસ સિલ્વા ફોસ્ટરે સંઘર્ષો સામે સમાધાન કે ફરિયાદો કરવાને બદલે ફૌલાદી તાકાતથી બાથ ભીડીને આજે વૈશ્વિક સ્તરે ગરવું સ્થાન પ્રાપ્ત કર્યું છે. મારિયા બ્રાઝિલની સૌથી મોટી અને વિશ્વની સાતમા ક્રમની રાજ્ય-સંચાલિત એનર્જી-કંપની પેટ્રોબ્રાસનાં ઘ્ચ્બ્ છે. પેટ્રોલિયમ, ઑઇલ અને નૅચરલ ગૅસના ક્ષેત્રની વિશ્વની ટૉપ ૧૦ કંપનીઓમાંથી પેટ્રોબ્રાસ એકમાત્ર કંપની છે જેનું નેતૃત્વ કોઈ મહિલાના હાથમાં હોય. ૬૦ વર્ષની વયે પણ દિવસના ૧૫ કલાક કામ કરતાં મારિયાને બ્રાઝિલના લોકોએ ‘ધ આયર્ન લેડી ઑફ ઑઇલ’ એટલે કે તેલજગતની લોખંડી મહિલાનું હુલામણુ નામ આપ્યું છે.